**Ministru kabineta rīkojuma projekta**

**„Grozījums Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra” personā””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekts „Grozījums Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra” personā”” (turpmāk – Rīkojuma projekts) sagatavots, lai atzītu par valstij piederošām un piekrītošām un nodotu Finanšu ministrijas valdījumā trīs zemes vienības Rīgā.Rīkojuma projekts stājas spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punkts un trešās daļas 2.punkts, 4.¹ panta pirmās daļas 2.punkts un 4.punkts, 5.panta pirmā daļa, 6.panta septītā daļa, 8.panta sestā daļa. Zemes pārvaldības likuma 17.panta ceturtā daļa. Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemes pārvaldības likuma 17.panta ceturtā daļa noteic, kamēr Ministru kabinets nav izdevis rīkojumu par zemes reformas pabeigšanu attiecīgās pašvaldības administratīvajā teritorijā vai novada pašvaldības teritoriālajā vienībā, Ministru kabinets var izdot rīkojumu par zemes gabala piekritību valstij, ja rezerves zemes fondā ieskaitītais zemes gabals ir valstij piekrītošā zeme atbilstoši likumam „Par valsts un pašvaldību zemes īpašuma tiesībām un to nostiprināšanu zemesgrāmatās”.Ministru kabinets rīkojumu par zemes reformas pabeigšanu Rīgas administratīvajā teritorijā nav izdevis.Ņemot vērā ierobežotos termiņus, kādos bija nepieciešams iesniegt informāciju par valsts zemi, kas nepieciešama Finanšu ministrijai, kā arī to, ka zemes īpašumu tiesiskā sakārtošana tomēr nav vēl līdz galam pabeigta un tiek turpināta valsts zemju iznomāšana un atsavināšana uz valsts zemes esošo ēku īpašniekiem, Finanšu ministrija visas nepieciešamās zemes vienības nevarēja iekļaut Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojums Nr.648). Kadastra objekta - zemes vienības - noteikšanai un reģistrēšanai Nekustamā īpašuma valsts kadastra informācijas sistēmā (turpmāk – NĪVKIS) ir jāiesniedz Ministru kabineta rīkojums par tās piekritību vai piederību valstij, tādēļ Finanšu ministrija ir izstrādājusi Rīkojuma projektu, lai Rīkojuma projektā minētās zemes vienības varētu reģistrēt NĪVKIS kā valstij piekrītošas. 1. Rīkojuma projektā Nr.196. – zemes vienībaRīgā (zemes vienības kadastra apzīmējums **01001070618**) 0,8800 ha platībā, zemes vienības kadastrālā vērtība uz 2018.gada 1.janvāri sastāda 67096 *euro*. Saskaņā ar NĪVKIS datiem zemes vienības statuss – rezerves zemes fonds.

Saskaņā ar NĪVKIS datiem uz zemes vienības ar kadastra apzīmējumu 01001070618 atrodas būvju (būvju kadastra apzīmējumi: 01001072008004, 01001072008005) Rītausmas ielā 11, Rīgā un Rītausmas ielā 11B, Rīgā daļas uz kurām īpašuma tiesības ir nostiprinātas juridiskai personai Rīgas pilsētas zemesgrāmatas nodalījumā Nr.100000583385. Rīgas domes Īpašuma departamenta Nekustamā īpašuma pārvalde (turpmāk – Pārvalde) 15.05.2018.vēstulē Nr.3-2/DINIP-18-299-nd norādījusi, ka zemes vienība ir izveidojies no vēsturiskā zemesgabala daļas (79.grupa, 3.grunts), kas līdz 1940.gadam bijis Rīgas apriņķa Mārupes pagasta Rīgas pilsētas zeme (bij. Līves muiža) un zemesgabala daļas (107.grupa, 526.grunts), kas līdz 1940.gadam bijis Rīgas apriņķa Mārupes pagasta privātīpašums ("Lodes" 5F).Saskaņā ar Latvijas Valsts vēstures arhīva 1996.gada 10.jūnija izziņu Nr.5-JP-21654 nekustamais īpašums “Līves muiža” 79.grupā, nr.3, 1940.gada 21.jūlijā piederēja Rīgas pilsētai.Rīgas pilsētas zemes komisijas 2018.gada 7.novembra izziņa Nr.ZK-18-300-iz apliecina, ka uz zemesgabalu Rīgā, Rītausmas ielā 11, vēsturiskā 79.grupa (tagad 107.grupa), 3.grunts (bij. Līves muiža), uz 1994.gada 1.jūniju bijušais īpašnieks, ne viņa mantinieki nav pieteikušies. Uz vēsturisko gruntsgabala daļu (tagad ar kadastra apzīmējumu 0100107 0618), citu zemes pieprasītāju pieteikumi nav saņemti.Saskaņā ar Latvijas Valsts vēstures arhīva 2007.gada 20.marta izziņu Nr.5-JP-1729/2.1. nekustamais īpašums “Lodes nr.5F” 1940.gada 21.jūlijā piederēja fiziskām personām.Rīgas pilsētas zemes komisijas 2018.gada 17.aprīļa izziņa Nr.ZK-18-133-iz apliecina, ka uz zemesgabalu Rīgā, Mežkalnu ielā, 107.grupa, 526.grunts (bij. Mārupes pagasta “Lodes” 5F), īpašuma tiesības atzītas fiziskai personai. Zemesgabalam veikta robežu regulācija atbilstoši izstrādātajam zemes gabala Rīgā, Mežkalnu ielā, 107.grupa, 526.grunts robežu regulēšanas plānam, kura rezultātā fiziskā persona saņēmusi visu zemi, kas viņai pienācās par bijušo zemesgabalu, līdz ar to uz zemesgabala (zemes vienības kadastra apzīmējums 01001070618) daļu pretendēt nevar.Pārvalde 15.05.2018.vēstulē Nr.3-2/DINIP-18-299-nd norādījusi, ka zemesgabals ar kadastra apzīmējumu 01001070618, 80.gados bija Valsts Rīgas rūpniecisko robotu rūpnīcas teritorija, kuras lietotājs bija Latvijas Zinātņu Akadēmijas Fizikas institūta Robottehnikas centrs. Pēc Pārvaldes rīcībā esošās informācijas būves ar kadastra apzīmējumiem 01001072008004, 01001072008005 nav atsavinātas vai privatizētas no Rīgas pilsētas pašvaldības. Pārvaldes rīcībā ir 01.06.1993. novērtēšanas akts, kurā norādīts, ka Rītausmasielā 11, Rīgā, atrodas divas arkveida ēkas, kas uzceltas 1992. - 1993 .gadu periodā pēc Latvijas zinātņu akadēmijas SPKB 1991.gada projekta Nr.200.21-01.02 bijušā Robottehnikas centra vajadzībām. Tāpat arī sertificēta būvinženiera Andra Gulbja (būvprakses sertifikāta Nr.270 1) 1998.gada augusta mēnesī sagatavotajā vizuālās apsekošanas un tehniskā slēdziena par ēkas būvkonstrukcijām arkveida angāra tipa ēkai, Rītausmas ielā 11, vispārējā daļā ietvertā informācija apliecina, ka arkveida angāra ēkas celtniecības darbi veikti pēc Latvijas zinātņu akadēmijas SPKB 1991.gada projekta Nr.200.21-01.02 bijušā Robottehnikas centra vajadzībām.Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punktam; trešās daļas 2.punktam un 5.panta pirmajai daļai minētā zemes vienība ir piekritīga valstij. 2. Rīkojuma projektā Nr.197. – zemes vienība **Istras ielā 20, Rīgā** (zemes vienības kadastra apzīmējums **01000710939**) 0,1284 ha platībā, zemes vienības kadastrālā vērtība uz 2018.gada 1.janvāri sastāda 45672 *euro*. Saskaņā ar NĪVKIS datiem zemes vienības statuss – rezerves zemes fonds. Saskaņā ar NĪVKIS datiem uz zemes vienības atrodas piecas būves (būvju kadastra apzīmējumi: 01000710939001, 01000710939002, 01000710939003, 01000710939004, 01000710939005) Istras ielā 20, Rīgā, no kurām uz divām būvēm (būvju kadastra apzīmējumi: 01000710939001, 01000710939002) īpašuma tiesības ir nostiprinātas fiziskai personai Rīgas pilsētas zemesgrāmatas nodalījumā Nr.100000295918. Būvju (būvju kadastra apzīmējumi: 01000710939003, 01000710939004, 01000710939005) Istras ielā 20, Rīgā, īpašuma tiesības nav reģistrētas.Saskaņā ar Latvijas Valsts vēstures arhīva 2018.gada 15.oktobra izziņu Nr. LVVA-6.2.2./5/13605 nekustamais īpašums Rīgas pilsētā, Istras ielā 20, 71.grupā, bez Nr. kā atsevišķa hipotekārā vienība līdz 1940.gadam nav izdalīta, un zemesgrāmatu nodalījums tam nav atvērts, tādēļ nav iespējams sniegt izrakstu no zemesgrāmatas par tā piederību līdz 1940.gadam.Rīgas pilsētas zemes komisijas 2018.gada 25.septembra izziņa Nr.ZK-18-257-iz apliecina, ka uz zemesgabalu Rīgā, Istras ielā, 71.grupa, (b/n) grunts, uz 1994.gada 1.jūniju bijušais īpašnieks, ne viņa mantinieki nav pieteikušies. Uz zemesgabalu Rīgā, Istras ielā 20, 71.grupa, 939.grunts (atdalīts no vēsturiskās b/n grunts), citu zemes pieprasītāju pieteikumi nav saņemti.Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.¹ panta pirmās daļas 4.punktam minētā zemes vienība ir piekritīga valstij. 3.Rīkojuma projektā Nr.198. – zemes vienība **Rīgā** (zemes vienības kadastra apzīmējums **01000870313**) 0,0039 ha platībā, zemes vienības kadastrālā vērtība uz 2018.gada 13.august sastāda 1776 *euro*. Saskaņā ar NĪVKIS datiem zemes vienības statuss – rezerves zemes fonds. Saskaņā ar NĪVKIS datiem uz zemes vienības atrodas juridiskas personas īpašumā esošas būves (būves kadastra apzīmējums 01000870239002) daļa Čiekurkalna 1.līnija 6, Rīgā, kas ierakstīta Rīgas pilsētas zemesgrāmatas nodalījumā Nr.13817. Latvijas Valsts vēstures arhīva 2018.gada 23.jūlija izziņā Nr.LVVA-6.2.11./5/9155 norādīts, ka nekustamais īpašums – Čiekurkalna 1.līnija (iela) Rīgas pilsētā, 87.grupā, bez grunts numura (tagadējais zemes vienības kadastra apzīmējums 01000870313) kā atsevišķa hipotekārā vienība līdz 1940.gadam nav izdalīta, un zemesgrāmatu nodalījums tam nav atvērts, tādēļ nav iespējams sniegt izrakstu no zemesgrāmatas par tā piederību līdz 1940.gadam.Rīgas pilsētas zemes komisijas 20l8.gada 17.jūlija izziņa Nr.ZK-18-210-iz apliecina, ka uz zemesgabalu Rīgā, Čiekurkalna 1.līnija, 87.grupa, vēsturisko ielas daļu (tagad ar kadastra Nr.01000870313), zemes pieprasītāju pieteikumi nav pieņemti.Pārvalde 21.06.2018. vēstulē Nr.4-6/DIA-18-159-nd norādījusi, ka Rīgas pilsētas pašvaldībai piekrītoša zemesgabala (kadastra apzīmējums: 0100 087 9999) robežu aktualizēšanas procesā ir atdalīta un reģistrēta NĪVKIS patstāvīga zemes vienība ar kadastra apzīmējumu 0100 087 0313. Jaunizveidotās zemes vienības (kadastra apzīmējums 0100 087 0313 ) platība ir aptuveni 39m2 un tā ir iekļauta rezerves zemes fondā. Uz jaunizveidotā zemesgabala atrodas būves (kadastra apzīmējums 0100 087 0239 002), kas ietilpst sabiedrībai ar ierobežotu atbildību “M29" piederošā nekustamā īpašuma Čiekurkalna 1.1īnijā 6, Rīgā (kadastra Nr.0100 087 0239), sastāvā, daļa. Atbilstoši ierakstiem Rīgas pilsētas zemesgrāmatas nodalījumā Nr. 13817 minētais nekustamais īpašums zemesgrāmatā ierakstīts 09.10.1998. un īpašuma tiesības uz to sākotnēji bija nostiprinātas Latvijas valstij Finanšu ministrijas personā.Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.¹ panta pirmās daļas 2.punktam minētā zemes vienība ir piekritīga valstij. Valsts akciju sabiedrībā “Valsts nekustamie īpašumi” saņemts 2018.gada 16.februāra apbūvētas zemes atsavināšanas ierosinājums.Sagatavotais Rīkojuma projekts paredz grozīt Rīkojuma Nr.648 11.pielikumu – papildinot to ar zemes vienībām, kas ir piekritīgas valstij un kuras normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā. Zemes vienību platības norādītas atbilstoši NĪVKIS norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas.Saskaņā ar valsts akciju sabiedrības “Valsts nekustamie īpašumi” un Finanšu ministrijas 2013.gada 18.septembrī noslēgto Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr.12-22/136 valsts akciju sabiedrība “Valsts nekustamie īpašumi” apņēmusies nodrošināt nepieciešamo darbību veikšanu, lai nodrošinātu valstij piekrītošo nekustamo īpašumu ierakstīšanu zemesgrāmatā.Pēc Rīkojuma projekta pieņemšanas apbūves īpašniekiem un tiesiskajiem valdītājiem būs pienākums maksāt zemes vienību nomas maksu, ņemot vērā to, ka pastāv piespiedu nomas attiecības uz likuma pamata. Valsts akciju sabiedrība „Valsts nekustamie īpašumi” attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. Pēc Rīkojuma projekta pieņemšanas un zemes vienību ierakstīšanas zemesgrāmatā valsts akciju sabiedrība “Valsts nekustamie īpašumi” Publiskas personas mantas atsavināšanas likuma 5.panta trešajā daļā noteiktajā termiņā pieņems lēmumu par atļauju atsavināt valsts īpašumā esošo apbūvēto zemesgabalu, par kuru saņemts atsavināšanas ierosinājums. Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.Pēc Rīkojuma projekta pieņemšanas valsts akciju sabiedrība “Valsts nekustamie īpašumi” veiks darbības būvju, kuru piederība ir neskaidra, tiesiskā statusa noskaidrošanai, nepieciešamības gadījumā veicot darbības tiesiskā statusa sakārtošanai, iesniedzot attiecīgus pieteikumus vai prasības tiesā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, valsts akciju sabiedrība “Valsts nekustamie īpašumi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus - fiziskas un juridiskas personas, kuru īpašumā vai tiesiskā valdījumā esošās būves atrodas uz valstij piekritīgajām zemes vienībām, Finanšu ministriju (valsts akciju sabiedrību “Valsts nekustamie īpašumi”). |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai apliecinātu, ka rīkojuma projektā iekļautās zemes vienības saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” normām ir piederošas vai piekrītošas valstij Finanšu ministrijas personā, pēc rīkojuma pieņemšanas Ministru kabinetā pieprasītu apbūvētas zemes nomas maksu no apbūves īpašniekiem un tiesiskajiem valdītājiem un izpildītu Publiskas personas mantas atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot  Publiskas personas mantas atsavināšanas likuma 4.panta ceturtajā daļā minēto personu pirmpirkuma tiesības. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (valsts akciju sabiedrība “Valsts nekustamie īpašumi”). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs [J. Reirs](https://mk.gov.lv/lv/amatpersonas/janis-reirs)

A.Tupiņa, 67024679

Arta.Tupina@vni.lv